Personalitajiet Il-ġenituri tiegħu kienu Rosario Allegra U Giovanna Guglielmino. Kien l-ewwel wild minn tmienja, erba' subien u erbat ibniet. Ġie mgħammed nhar il-5 ta' Jannar 1908 u ġie mogħti l-isem ta' Giovanni U Stefano. Il-ġenituri tiegħu kienu foqra imma reliġjuzi ħafna. Minkejja li ma kellhiex ħafna skola kienet taqra ħafna ħajjiet tal-qaddisin u kienet tisma' tajjeb il-Kelma ta' Alla. Kienet omm eżemplari fit- trobbija ta' wliedha. Giovanni, minn ċkunitu, wera li kellu intelliġenza u memorja mhux komuni, imħabba għall-istudju li kie- net tispikka fost il-kontempo- ranji tiegħu. Kien tifel mimli ħajja, ferħan u dejjem bit-tbissima fuq fommu. Kien ħabib ta' kulħadd, l-ewwel fil-klassi u l-ewwel fost l-abbatini tal- Knisja Parrokkjali. Fl-14 ta' Diċembru 1918 huwa daħal fil-Kullegg Serafiku ta' San Biagio f'Acireale u baqa' hemm għal ħames snin. Bil-mod kif kien iġib ruħu kien jesprimi ferħ intern u l-intelliġenza u l-imħabba għall-istudju għamlu li kien jibbrilla fost sħabu. Fit-13 ta' Ottubru 1923 għamel il-Vestizzjoni fl-Ordni Franġiskan U beda s-sena tan-Novizzjat tiegħu fil- Kunvent ta' San Vito, f'Bronte. Fil-Vestizzjoni ngħata l-isem ta' Fra Gabriele Maria. Waqt in- novizzjat tħarreg fil-qdusija, fid-devozzjoni lejn il- Madonna U lejn San Franġisk. Nhar id-19 ta' Ottubru 1924 għamel l-ewwel Professjoni Sempliċi tiegħu. Intbagħat Acireale biex ikompli l-istudji umanistiċi U filosofiċi tiegħu. Waqt li kien qed jistudja f'Acireale kien ukoll jgħallem il-Franċiż u jissupplixxi l- għalliema tal-Latin u tal- Grieg. Fl-1926 talab lill- Kummissarju Provinċjali ta' Sqallija, Fra Innocenzo Albanese, li jkun mibgħut Ruma, fil-Kulleġġ ta' Sant'Antnin, biex ikun jista' jħejji ruħu għall-ħajja missju- narja. It-talba tiegħu ġiet milqugħa u wasal Ruma fl- 14 ta' Settembru 1926. B'hekk seta' jibda l-Kors tat-Teoloġija. Huwa dejjem kien jiftakar b'nostalġja fis- snin li kien għadda Ruma Appostlu tal-Kelma fiċ-Ċina jħejji ruħu għas-saċerdozju. Kien iqishom bħala l-isbaħ snin u s-snin l-aktar deċisivi tal-ħajja tiegħu. Għaraf li s- superjuri, il-professuri u sħabu kollha kellhom influwenza pożittiva fuq il- formazzjoni spiritwali u ntel- lettwali tiegħu. Kulħadd kien iġibu għad-devozzjoni tiegħu, għall-entużzjażmu missjunarju li kellu, għall- mod ferħan u mimli mħabba li bihom kien igħix il-ħajja tiegħu. Irridu niftakru li kienu diversi l-esperjenzi li mes- sewlu qalbu f'dan iż-żmien: il-kuntatt li kellu ma P. Cipriano Silvesti, ex-missju- narju fiċ-Ċina u direttur tar- rivista 'Le Missioni Francescane'; l-atmosfera missjunarja fil-Kulleġġ wara l-Ittra Enċiklika tal-Ministru Ġeneral P. Bernardino Kumpler fuq il-ħidma missju- narja; l-Ittra Pontifiċja ta' Piju XI fl-okkażjoni tas-sitt ċenti- narju mill-mewt tal-Beatu Giovanni da Montecorvino (1328-1928), l-ewwel Arċisqof ta' Kambalek (Peking); dan kollu mess il- qalb ta' Fra Gabriele U mtela' bix-xewqa li jmur jaħdem fiċ-Ċina u hemmħekk jaqleb il-Bibbja għaċ-Ċiniż. Dan speċjalment meta sar jaf minn P. Giambattista Kao, li traduzzjoni Kattolika sħiħa tal-Bibbja biċ-Ċiniż kienet għadha ma saritx. Sadanittant fil-25 ta' Lulju 1929 huwa għamel il- Professjoni Solenni u fl-20 ta' Lulju 1930 ġie ordnat saċer- L-ART IMQADDSA Settembru - Ottubru 2002 Personalitajiet Fid-9 ta' Awissu 1930 huwa niżel Sqallija biex jara l-ġenituri tiegħu. Fil-15 ta' Awissu ta' l-istess sena mar jitlob fis-Santwarju ċkejken ta' Santa Maria della Ravanusa, f'San Giovanni La Punta, U hemmhekk għamel wegħda mal-Madonna li jaqleb il-Bibbja għaċ-Ċiniż. Inkiteb għall-ħames sena ta' studji f'Sant'Antnin, Ruma, studji li kellhom jikkonċen- traw fuq il-Missjoloġija. mma b'ordni tal-Ministru Ġeneral kellu jissospendi dawn l-istudji biex jif- frekwenta l-istudji fl- skrittura. L-iskop kien li jitħejja biex igħallem fis- Seminarju reġjonali ta' Hankow, fiċ-Ċina. F'April tas-sena 1931 kellu jissospendi dan il-kors għaliex kien irċieva ordni li jmur iċ-Ċina biex hemmhekk imexxi s-Seminarju Minuri ta' Heng Vang, fil-Provinċja ta' Hunan. Peress li kellu jitlaq mill-ewwel, lanqas ċans jinżel Sqallija jżur il-ġenituri tiegħu ma kellu. F'Ruma seta' biss isellem lil żewġ ħutu Sorijiet Franġiskani Missjunarji ta' Marija, Swor Agata u Swor Poola. Fil-fatt, fil-31 ta' Mejju 1931 telaq għaċ-Ċina minn Brindisi, flimkien ma P. Marcellino Salamone, il-kumpann mis- sjunarju tiegħu. Il-vjaġġ bil-baħar kien twil. Waslu Shangai fit-3 ta' Lulju. Komplew il-vjaġġ u waslu Hankow, Changsha u aktar tard, fl-20 ta' Lulju, f'Heng Vang. Kien nhar l- ewwel anniversarju mill-ordi- nazzjoni saċerdotali tiegħu. Malajr beda jistudja l- ilsien Ċiniz ma' tliet għallie- ma: l-għalliem Tzuei, il- Professur Cheng U l- Professur Chiang. Għal ħames sigħat kuljum kien jistudja ċ-Ċiniz u s-Sinoloġija (storja, ġografija eċċ) u għal tliet sigħat kien jistudja l- Iskrittura (grieg, ebrajk, eżeġesi). Il-ħin li kien jifdallu kien iħarreġ il-ħajja spiritwa- li: talb, uffiċċju divin, qari spiritwali eċċ. Studja b'tant interess li wara xi erba' xhur fiċ-Ċina kien diġà qed jeżerċita l- ministeru saċerdotali tiegħu fost il-poplu. Kien iqarar, igħammed u saħansitra jgħallem il-katekiżmu u jip- priedka biċ-Ċiniż. Lejn l-aħħar tas-sena 1932 ġie nominat Rettur tas- Seminarju Minuri ta' Heng Vang. Minbarra l-programm intensiv tiegħu ta' studju, issa kellu jagħmilha wkoll ta' Rettur, igħix fost is-seminari- sti tiegħu u jħobbhom bil- ħajja tiegħu. Kien igħinhom fil-bżonnijiet kollha tagħhom, isostnihom fid-dif- fikultajiet tagħhom u jieħu ħsieb il-formazzjoni spi- ritwali tagħhom. Is-sigħat ħielsa ta' filgħodu u ta' filgħaxija kien jiddedikahom għall-istudju ta' l-Iskrittura. Fis-sajf tas- sena 1933 mar Changsha, biex jikkonsulta ruħu u jsir jaf il-Hunan Bible Institute', ix- xogħolijiet bibliċi li kienu saru hemmhekk, u l-produzzjo- nijiet letterarji u bibliċi tal- Protestanti. Ir-riżultat ta' dawn l-istudji kien artiklu li hu kiteb fl-1934, fil- 'Collectanea Commissionis Svnodalis' f'Peking, artiklu li bħala titlu kellu 'De quibu- sdam Christi vitis silice a pro- testantibus exaratis'. Wara li ġabar il-kotba li huwa qies bħala essenzjali, beda t-traduzzjoni tal-Bibbja fiċ-Ċiniż nhar il-11 ta' April 1935, Festa tad-Duluri. Kien xogħol li kellu jtul għal għaxar snin, sakemm waħdu temmu fil-21 ta' Novembru 1944 f'Peking. Il-mawra ta' P. Allegra f'Peking fis-sajf tal-1935 kie- net mawra provvidenzjali. Mar hemmhekk wara li ġie mistieden minn Mons. Mario Zanin. Hemmhekk żar il- biblioteka ta' l-Università ta' Fu-Jen, fejn sab il-manuskritt ta' P. de Poirot S), li mat- tmiem tas-sena 1770 u fil- bidu tas-snin 1800 kien ittra- duċa kważi l-Antik Testment kollu fiċ-Ċiniż mill-verżjoni Latina, il-Vulgata. Bl-għajnu- na ta' P. Theo SVD, fotografu, għamel kopja. Sfortunatament din il-kopja ġiet meqruda mill-Ġappuniżi waqt l-invażjoni tas-sena 1944. Bil-ħidma ta' Mons Alfredo Bruniera, mid-Delegazzjoni Appostolika, irnexxielu jikseb ukoll minn Londra t-trask- rizzjoni ta l-iSloane Manuscript': din kienet tra- duzzjoni Ċiniża tat-Testment il- Ġdid, magħmula minn P. Basset MEP, fis-seklu XVII. f'Ġunju tas-sena 1936 P. Allegra ġie nominat biex ikun Superjur Regolari. Malli rċie- va n-nomina kiteb lura lill- Ġeneral P. Leonardo Bello OFM u għarrfu li ma xtaqx jaċċetta; tali uffiċċju ma kienx ser iħallilu ħin biex jid- dedika għall-Iskrittura. Il- Ministru Ġeneral fehem il- pożizzjoni ta' P. Allegra u rtira n-nomina. ittraduċa l-poema klas- sika Ċiniza 'Li Sao' tal-poeta Chu Vung tas-seklu Ill qabel Kristu; dan huwa wieħed mill-awturi Ċiniżi l-aktar dif- fiċli. Imma ried jagħmel tra- duzzjoni biex iħarreġ lilu nnifsu fil-lingwa Ċiniża. P. Allegra baqa' jaħdem kull ħin u kull mument li kien ħieles mid-dmirijiet tiegħu bħala Rettur tas-Seminarju. L-ART IMQADDSA Settembru - Ottubru 2002 Personalitajiet Baqa' jittraduċi anke waqt il- bumbardamenti tal-Ġappu- niżi waqt il-gwerra li kienet faqqgħet fis-7 ta' Lulju 1937. Dan ix-xogħol kollu bla waq- fien kellu effett fuq saħħet P. Allegra. Beda jbati bin- nevrastenia u b'uġiegħ kbir f'rasu. Ħalla Heng Vang nhar it-12 ta' April 1939. Mar Shangai u minn hemmhekk, fl-aħħar ta' Mejju reġa' lura l-Italja. Fis-6 ta' Ottubru 1939 huwa Itaqa' ma' P. Agostino Gemelli OFM li stiednu jgħallem fl-Università Kattolika. Imma huwa kom- pla bl-istudji tiegħu u atten- da għal diversi korsijiet fl- Istitut Bibliku, korsijiet fuq is- sintassi ebrajka, il-lingwa sirjana, l-elleniżmu u t- Teoloġija tal-Ġdid Testment. Nhar is-6 ta' April 1940 ġie mogħti t-titlu ta' Lettur ġene- rali ta' l-Iskrittura Mqaddsa. Wara dan mar lejn l-Art Imqaddsa. Malli wasal lura Ruma, fl-1 ta' Novembru 1940 rċieva mill-Ministru Ġeneral l-inkarigu li jkun Prefett tad-Dixxiplina fil- Kullegg ta' Sant'Antnin, f'Ruma. Imma ftit ġimgħat ward, il-Ministru Ġeneral reġa' bagħatu ċ-Ċina. Telaq fl-20 ta' Diċembru 1940, bl-ajru, dirett lejn Peking via Lisbona, l-Istati Uniti u l-Ġappun. F'Lisbona kellu jieqaf għal madwar xahrejn. Huwa u għaddej mill-Ġappun, f'Kobe, iltaqa' għall-ewwel darba mal- famuz P. Teilhard de Chardin. Malli wasal Peking ġie nominat Kappillan ta' l- Ambaxxata Taljana u mar igħix qrib il-Knisja ta' l- Immakulata li kienet parti mill-Ambaxxata. Kien Mons. Zanin li ħeġġu jerġa' jaqbad l-istudji. Ħadem biex jipperfezzjona ċ-Ċiniż tiegħu u kompla t- traduzzjoni ta' l-Antik Testment li kien beda f'Heng Vang. F'Peking temm it-tra- duzzjoni tal-Kotba Storiċi, kompla u temm il-Kotba Sapjenzjali u dawk Profetiċi. Fl-istess ħin huwa dde- dika ruħu b'zelu appostoliku kbir għall-qrar, għall-pre- dikazzjoni u għaż-żjarat lill- morda. Id-Delegat tal-Ġene- ral, P. Alfonso Schnunsenberg OFM, għazlu wkoll bħala Kunsillier tiegħu. Wara l-armistizju ta' l- ltalja mal-Forzi Alleati (8 ta' Settembru 1943), ġew applikati miżuri ripressivi kontra ċ-ċittadini Taljani fiċ- Ċina min-naħa tal-Ġappu- niżi. F'dak il-mument P. Gabriele kien Taivuanfu jip- priedka lir-reliġjużi ħutu. Il- Ġappuniżi okkupaw is-sede ċentrali tal-missjoni u żam- mew ġewwa l-Patrijiet Taljani kollha għal ħmistax-il ġurnata. F'dan il-perijodu qasir, il- kmandant tal-kamp tah il- permess jibqa' juża l-Bibbja Ebrajka u d-dizzjunarju. B'hekk seta' jittraduċi l-Ktieb kollu ta' Ester. Wara ħmistax-il ġurnata ġie ordnat imur lura Peking flimkien ma' P. Norberto Qeraċċini U P. Testa tal-PIME. Kellu jkun għad-dispożizzjoni tal-Konslu Ġappuniż, li laqgħu tajjeb għaliex kellu stima kbira lejn P. Allegra. Wara li fil-21 ta' Novembru 1944 huwa temm l-ewwel stesura tat-tra- duzzjoni ta' l-Antik Testment, u ħaseb biex iwaqqaf ċentru jew Studju Bibliku. Ried igħaqqad flimkien grupp ta' reliġjużi ħutu flimkien, speċjalisti fix-xjenzi bibliċi u fil-lingwa Ċiniza, li kellhom jikkollaboraw flimkien biex joħorgu reviżjoni sħiħa tat- traduzzjoni tal-Bibbja li hu kien għamel waħdu. Wara li rċieva l-kunsens tad-Delegat tal-Ġeneral, P. Gabriele ħadem biex iwet- taq il-proġett tiegħu: sab erba' Franġiskani li kienu għadhom żgħar, tlieta minnhom Ilawrejati fil-lette- ratura Ċiniza: P. Antonio Lee, P. Solano Lv U P. Ludovico Liu; ieħor, Ilawrejat fid- Dommatika, P. Bernardino Iv. B'dan il-grupp ċkejken huwa waqqaf l-Istudju Bibliku. Nhar it-2 ta' Awissu 1945 ġie inawgurat uffiċċjal- ment l-Istudju Bibliku. Preżenti kien hemm id- Delegat tal-Ġeneral, P. Alfonso Schnunsenberg OFM U P. Fortunato Bungarten, superjur tad-Domus Franciscana. L-ewwel sede ta' l-Istitut Bibliku kienet qrib l-Università ta' Fu-jen. P. Allegra ħejja pro- gramm għall-Istudju Bibliku: filgħodu huwa kien igħallem lill-kollaboraturi tiegħu l- Ebrajka, il-Grieg u l-Eżeġesi. Wara nofsinhar imbagħad L-ART IMQADDSA Settembru - Ottubru 2002 Personalitajiet kienu jaħdmu fuq ix-xogħol letterarju tal-verżjoni tat-tra- duzzjoni li huwa kien diġà għamel. Nhar il-15 ta' Settembru 1946 ġew ippub- blikati s-Salmi mis-Sede l- ġdida ta' l-Istudju Bibliku f'Lv Kwang Kiao; sena wara, fl- A ta' Ottubru 1947 ġew ippubblikati l-Kotba Sapjenzjali tal-Bibbja; nhar l-4 ta' Ottubru 1948 ġie ppubblikat il-Pentatewku. Dan kollu sar minkejja ħafna diffikultajiet. Problema kbira kienet in- nuqqas ta' fondi għall-pub- blikazzjoni tal-Bibbja biċ- Ċiniż. P. Gabriele talab l- għajnujna ta' l-Isqfijiet Franġiskani taċ-Ċina. Iha għenuh, fosthom Mons. Luigi Capozzi OFM, Vigarju Appostoliku ta' Taivanfu, li ndaħal kemm-il darba biex isalva s-sitwazzjoni finanzjarja. Sadattant it-truppi komu- nisti bdew javvanzaw b'suċċess fit-tramuntana taċ- Ċina. Kien għalhekk li ġie deċiż li l-Istudju Bibliku jiġi meħud Hong Kong. Nhar il- 15 ta' Awissu 1948 l-ewwel grupp ċkejken ta' kollabora- turi ta' l-Istudju telqu minn Peking. Nhar l-4 ta' Ottubru ġie ppubblikat it-tielet volum ta' l-Antik Testment, il- Pentatewku. Ġurnata wara anke P. Allegra telaq għal Hong Kong. fit-22 ta' Ottubru. Malli wasal Hong Kong, l-ewwel xogħol kien li jorga- nizza l-Istudju Bibliku fid-dar ċkejkna tal-Prokura Franġiskana li kien hemm fi Triq Waterloo. L-ewwel kol- laboraturi kienu diġà waslu. Għall-aħħar ta' l-istess xahar ingħaqad magħhom ukoll P. Tarcisio Benvegnu, mill-Provinċja ta' Bologna. Il- membri ta' l-Istudju Bibliku issa kienu sebgħa. Is-sede kienet żgħira ħafna għall-istudju tal- Iskirttura. Spazju ftit kien hemm, anke għaliex ħafna missjunarji mkeċċija miċ- Ċina komunista bdew ġejjin Hong Kong. P. Gabriele allura beda jfittex sede ġdida, ikbar u tajba għall-iskop ta' l-Istudju Bibliku. Mar Ruma fl-10 ta' Settembru tal-1949 biex jiġbor il-fondi neċessarji għas-sede l-ġdida. F'Ruma huwa talab l- għajnuna lill-Kongregazzjoni ta' Propaganda Fide. Fit-30 ta' Settembru ġie milqugħ f'udjenza privata mill-Papa Piju XII. P. Allegra ppreżen- talu pro-memoria rigward il- bidu, l-attività u l-programm ta' l-Istudju Bibliku; talbu wkoll l-għajnuna neċessarja biex jixtri sede ġdida u tajba għax-xogħol ta' traduzzjoni ta' l-Iskrittura. Filwaqt li stenna r-rispo- sta tal-Papa, P. Allegra kellu ċ-ċans jinżel Sqallija. Malli wasal Ruma huwa rċieva l- għajnuna neċessarja għall- Istudju Bibliku l-ġdid f'Hong Kong. Nhar is-26 ta' Ottubru huwa reġa' telaq għal Hong Kong. Hemmhekk xtara dar fi Triq Kennedv u fl-20 ta' Mejju l-kollaboraturi kollha L-ART IMQADDSA Settembru - Ottubru 2002 Personalitajiet tiegħu nġabru hemm. Fil-fatt, nhar is-16 ta' Ġunju 1950, P. Alfonso Schnunsenberg OFM bierek id-dar il-ġdida u l- għada, l-Isqof ta' Hong Kong, Enrico Valtorta, bierek il- Kappella u kkonsagra l-artal. Ix-xogħol reġa' qabad ġmielu fis-sede l-ġdida. Nhar it-8 ta' Novembru ta' l-istess sena ġie ppubblikat it-tieni volum tal-Kotba Storiċi. Is- sena ta' wara ħareġ għall- istampa l-ewwel ktieb tal- Profeti; fl-aħħar ta' dik is-sena ħareġ ukoll il-volum tal-Kotba tal-Profeti Ġeremija u Eżekjel. Bejn is-snin 1950-52 P. Allegra għex perijodu ntens ta' attività. Kien Prefett ta' l- Istudju Bibliku u kunsillier tad- Delegat tal-Ġeneral, P. Schnunsenberg. Dan, fuq talba tiegħu stess, neħħieh mill-inkarigu ta' superjur tal- komunità u floku qiegħed lil P. Dunstan Put OFM, mill-Belġju. Fl-istess xahar huwa rċieva l- inkarigu mill-inter-nunzju Mons Antonio Reberi, biex jagħmel stesura ta' l-Ittra Pontifiċja 'Cupimus Imprimis:. Nhar il-25 ta' Marzu 1954, l-Isqof ta' Hong Kong, Mons. Lorenzo Bianchi, ta l- Imprimatur għall-pub- blikazzjoni ta' l-aħħar volum ta' l-Antik Testment: il-Ktieb tal-Profeta Danjel u l-Profeti ż-żgħar. Wara tant xogħol, P. Allegra rċieva l-permess li jieħu lill-kollaboraturi tiegħu l- ltalja u l-Art Imqaddsa. Magħhom żar Napli, Pompei U Ruma. F'Ottubru niżel Sqallija biex jara lil qrabatu U mbagħad mar Ġerusalem. f'Ġerusalem, f'Novembru tas-sena 1954, huwa ppriedka lir-relġijuzi. Għallem kors fuq it-Teoloġija Biblika fil-Vanġelu ta' San Ġwann. Fl-20 ta' Gunju ta' l- 1955 reġa' mar l-Italja, filwa- qt li l-kollaboraturi tiegħu reġgħu lura Hong Kong. Wara vjaġġ fi Spanja waqaf Lourdes u reġa' lura Ruma. Hemmhekk irċieva mingħand il-Ġeneral, P. Agostino Sepinski OFM, il- lawrja Honoris Causa fit- Teoloġija. Peress li kellu jibqa' xahar jistenna, hu ħa l- okkażjoni biex jinżel Sqallija u jiċċelebra l-25 sena ta' l-ordi- nazzjoni saċerdotali tiegħu f'San Giovanni La Punta. Bejn il-5 u t-12 ta' Ottubru ppriedka rtir lill-Franġiskani tal-Provinċja tiegħu, fil- Kunvent ta' Santa Marija ta' Ġesu, f'Palermo. Huwa u jistenna li jirċievi l- lawrja żar xi kunventi fil- Marche u s-Santwarju ta' Loreto. Fl-aħħar, nhar it-18 ta' Novembru 1955, fl-Awla tal- Pontificio Ateneo Antonianum, ġie mogħti l- lawrja Honoris Causa. Ftit qabel ma ħalla l-Italja, nhar il-21 ta' Novembru, ilta- qa' mas-saċerdot Don Luiġi Sturzo, soċjologu magħruf u fundatur tal-Partit Popolari tal-Kattoliċi fl-Italja. P. Allegra wera lil Don Luiġi l-ħsieb tiegħu li jwaqqaf Studju Soċjoloġiku fil-Lvant Imbiegħed. Wara li rritorna Hong Kong, P. Allegra u l-kollabora- turi tiegħu bdew jaħdmu biex jittraduċu l-Ġdid Testment. Fil- Ħarifa tal-1957 ħarġu għall- istampa l-erba' Vanġeli; f'Diċembru tal-1959, il-Ktieb ta' l-Atti ta' l-Appostli u l-Ittri ta' San Pawl; f'Awissu tal- 1961, l-Ittri Kattoliċi u l- Apokalissi. Sadattant P. Allegra baqa' jaħdem biex iwaqqaf Studju Soċjoloġiku. L-Ordni Franġiskan kien aċċetta l- ideja tal-proġett wara talba ta' P. Allegra u tal- Kongregazzjoni ta' Wara t- twaqqif ta' dan l-Istudju, id- Delegat tal-Ġeneral, P. Ralh Reillv OFM, talab lill-istess P. Allegra biex ikun hu li jmexxi dan l-Istudju Soċjoloġiku. P. Allegra, sadattant, kien ġie mistieden jieħu sehem fil- Kungress Ewkaristiku f'Munich. Huwa u ġej lura waqaf Ruma, fejn il-Ministru Ġeneral ikkomunikalu li kellu jkun hu li jmexxi l-Istudju Soċjoloġiku l-ġdid f'Singapore. P. Allegra baqa' perpless għal din id-deċiżjoni, imma obda. F'dan iż-żmien li kien Ruma, fit-3 ta'Novembru 1960, huwa iltaqa' mal-Papa Gwanni XXIII, waqt udjenza privata. Lill-Papa offrielu kopja ta' l-edizzjoni popolari L-ART IMQADDSA Settembru - Ottubru 2002 tal-Vanġeli biċ-Ċiniż. Reġa' lura Hong Kong, b'waqfa fil- Kajr u f'Ġerusalem. Peress li kien jaf li ser jit- trasferixxi ruħu f'Singapore, huwa ħadem qatigħ fuq it- traduzzjoni tal-Ġdid Testment. F'Marzu tal-1961 huwa mar Singapore. Nhar l-14 ta' Lulju huwa ħadem pro- gramm ta' azzjoni għall- Istudju Soċjoloġiku: il-kompi- lazzjoni ta' manwal ta' Etika Soċjali, adattat għall-menta- lità ċiniża; traduzzjoni tal- Enċikliċi Soċjali tal-Papiet, b'noti ta' introduzzjoni; artikli ta' karattru soċjali għall- istampa kattolika ċiniza. Beda x-xogħol fuq il- Bibljoteka li f'qasir żmien kellha ħmistax-il elf ktieb. Ix-xogħol ta' l-Istudju Soċjoloġiku, matul ħmistax-il sena (1961-1974) deher fil- pubblikazzjoni ta' ħames volumi bid-Dokumenti Pontifiċji ta' karattru soċjali; il-kummentarju ta' l-Enċikliċi Pacem in Terris, Mater et Magistra, Populorum Progressio; il-publikazzjoni ta' xi trattati fuq il-familja u daqs għoxrin ktejjeb ta' natura etika-soċjali. Il-perijodu f'Singapore (1961-1963) kien għal P. Allegra perijodu qawwi ta' xogħol; dan meta wieħed jiftakar li kellu jmexxi wkoll l- Istudju Bibliku ta' Hong Kong. F'dan il-perijodu huwa kiteb żewg trattati mportanti ta' natura soċjo- loġika: 'De doctrina sociali christiana' u Tractatus de Ecclesia et de Statu'. Peress li ma setax ikom- pli jmexxi ż-żewg Studji kon- temporanjament, il-Ministru ġeneral neħħielu r-respon- sabilità ta' l-Istudju Soċjoloġiku u b'hekk P. Allegra seta' jirritorna Hong Kong. Meta wasal fl-1963, huwa ħejja l-kriterji biex issir reviżjoni tal-Bibbja Ċiniża. Fis-sena 1964 P. Allegra kellu kuntatti frekwenti mal- Protestanti. Fit-23 ta' Jannar huwa ħa sehem, għall- ewwel darba, fil-ġimgħa ta' talb għall-Għaqda ta' l- Insara fil-Kattidral Anglikan ta' Hong Kong. Nhar is-26 ta' Mejju ppriedka rtir lis- seminaristi Anglikani. Nhar l-4 ta' Lulju, filwaqt li kien rikoverat l-isptar, irċieva żjara mir-Rev. Lowis, direttur ta' l-Assoċjazzjoni Biblika ta' New Vork; u dan biex flimkien jaħdmu għall-pub- blikazzjoni tal-Ġdid Testment għall-ghomja, bil-verżjoni Ċiniża ta' l-Istudju Bibliku. Bejn is-27 u d-29 ta' Jannar tas-sena 1965 ġiet organizzata Konferenza Biblika Interkonfessjonali f'Kowloon; għal din il-kon- ferenza ħa sehem P. Allegra flimkien ma xi kollaboraturi tiegħu. Mill-20 sat-22 ta' April ta' l-istess sena, huwa organizza wirja biblika f'Hong Kong flimkien mal- Bible Societies tal- Protestanti. Għal nofs Lulju 1966 huwa pparteċipa f'Kungress Interkonfessjo- nali li sar f'Tokvo, fil-Ġap- pun. Fl-istess sena huwa ħa sehem fil-Kungress Skotistiku Internazzjonali f'Oxford; hemmhekk huwa tkellem fuq 'Il-Primat ta' Kristu f'San Pawl u fi Skotu fid-djalogu ma' P. Teilhard de Chardin'. Minn Oxford għadda Munich, Ruma, Sqallija u Ġerusalem. Matul is-sena 1967 kien impenjat fir-reviżjoni tal- Bibbja Ċiniża biex setgħet tiġi ppubblikata f'volum wieħed. Fix-xhur ta' Mejju U Settembru 1967 kien imur spiss Macau biex jippriedka U fl-istess ħin ikompli jaħdem fuq ir-reviżjoni tal- Bibbja. Dan ix-xogħol wasal ukoll biex jagħti l-frott. Nhar il-25 ta' Diċembru 1968 ħarġu l-ewwel kopji tal- Bibbja Ċiniza f'volum wieħed; kien għalhekk li din il-Bibbja ssejħet 'tal-Milied' jew 'Il-Bibbja ta' Betlem'. (ikompli f'paġna 352) (ikompli minn paġna 340) L-ART IMQADDSA Settembru - Ottubru 2002 Personalitajiet Wara l-pubblikazzjoni tal- Bibbja f'volum wieħed, l- Istudju Bibliku għadda minn perijodu ta' waqfien mix- xogħol. Xi kollaboratur kien miet; oħrajn, speċjalment ward t-twaqqif tal-Vikarija Franġiskana f'Taiwan, ġew trasferiti. F'Diċembru 1969 P. Gabriele kellu jiġi rikoverat fl- isptar minħabba problemi tal-qalb. B'ordni tat-tobba kellu jwaqqaf kull attività sa Frar tal-1970. Filwaqt li kien l- isptar kiteb żewġ kotba żgħar: 'San Francesco ha lasciato il Paradiso', U 'Peregrinantibus et iter agentibus.. F'Mejju tal-1970 reġa' mar Macau għall-mistrieħ. Hawnhekk ikkompona kors ta' priedki bit-titlu The Mvsteries of Christ', priedki li hu stess ippriedka fl-Istati Uniti fix-xahar ta' Awissu ta' l-istess sena. Fi tmiem dawn il-priedki huwa niżel Ruma u Sqallija u mbagħad reġa' irritorna Hong Kong. Kien proprju f'dan iż- żmien li P. Allegra spiċċa minn Prefett ta' l-Istudju Bibliku. Huwa baqa' jaħdem U ddedika ruħu għall-kom- pożizzjoni tad-Dizzjunarju Bibliku. Fl-1973 P. Allegra reġa' lura l-Italja għal perijodu ta' mistrieħ. Waqaf Ruma, Napli u Sqallija. Għadda s- sajf f'San Marino, qrib is- Santwarju tal-Qalb bla Tebgħa ta' Marija. Nhar il-25 ta' Settembru mar Rieti fejn ħa sehem fis- VII Kungress Skritturistiku. Nhar il-11 ta' Frar 1974 huwa ġie mogħti l-inkargu li jmur Ġerusalem biex igħallem it-Teoloġija Biblika. F'Awissu ta' l-istess sena reġa' lura Hong Kong. Sadattant l-Istudju Bibliku issa kien ġie ttrasferit fi Triq Henderson. Ħadem fuq id- Dizzjunarju Bibliku mal-kolla- boraturi tiegħu. Dan l-istess Dizzjunarju ġie ppubblikar nhar il-15 ta' April 1975. Wara dan ippriedka l-irtiri lil ħutu reliġjużi fil-Korea u fil- Ġappun. Nhar id-19 ta' Diċembru mar f'Coloane, fil- Macau. Hemmhekk huwa għadda l-aħħar Milied tiegħu mal-lebbrużi. Nhar it-23 ta' Jannar 1976 ħassu ħażin u l-għada ttieħed l-isptar minħabba infjammazzjoni kbira fi griż- mejh. Fis-26 ta' Jannar, huwa miet, waqt operazzjo- ni li kienet qiegħda ssirlu fi griżmejh. Nhar it-28 ta' Jannar sarulu l-funerali fil-Knisja ta' Santa Margerita. Kien l- Isqof G.B. Wu li mexxa l- funeral tiegħu. Nhar il-15 ta' Mejju 1986, għaxar snin wara l-mewt tiegħu, il-fdalijiet tiegħu ġew meħuda fil-Knisja ta' San Biagio, f'Acireale, f'Sqallija. F'April ta' din is-sena, wara proċess sħiħ, ġie approvat il-miraklu li per- mezz tiegħu P. Gabriele M. Allegra OFM, jista' issa jiġi ddikjarat Beatu tal-Knisja, bħala Appostlu tal-Kelma. il-fonti tal-magħmudija lifih tgħammed P. Gabriel Allegra L-ART IMQADDSA Settembru - Ottubru 2002